Videojocs, robòtica, rap i molt més al Tech Day de Camp de Túria que se celebra a Llíria el diumenge
Sin fecha

"TECH DAY CAMP DE TÚRIA" és el nom de la jornada que ha organitzat la Mancomunitat Camp de Túria en la qual es realitzaran activitats destinades a promoure l'ús responsable de les noves tecnologies entre els joves. Per a aquest esdeveniment, que tindrà lloc el dia 21 d'octubre, d'11 a 20 h, a l'Edifici Multiús de Llíria, la Mancomunitat compta amb la col·laboració de l'IVAJ i el suport dels Centres d'Informació Juvenil de la comarca.

L'objectiu d'aquesta iniciativa és transmetre una visió educativa de les noves tecnologies a través de tallers, conferències i videojocs. "A la Mancomunitat apostem per un concepte actiu i positiu d'oci, que afavorisca el desenvolupament personal i la creativitat dels joves, i amb aquesta jornada pretenem potenciar la participació i fomentar les relacions interpersonals i de convivència a través de les noves tecnologies", asseguren des d'aquesta institució.

La programació s'estructura al voltant de tres pilars: la robòtica, els videojocs, youtuberse influencers, i la producció musical.

En el camp de la robòtica es realitzaran tallers de forma ininterrompuda durant tota la jornada en què els joves aprendran a construir i programar robots, a crear aplicacions i totes les claus del disseny i la impressió 3D.

A l'espai dedicat als videojocs, s'han organitzat tornejos de Fortnite i joc lliure de League Of Legends, Call of Duty, Rocket League, Fifa 18, Just Dance, Guitar Hero. També hi haurà una zona "retro", i circuits de Scalextric, Iwat i Mario Kart. Paral·lelament, s'han programat xarrades de youtubers i professionals de e-sports, per conéixer de primera mà tot el que fa al món dels videojocs.

La música tindrà el seu espai lúdic i formatiu, amb els tallers de producció musical, DJ i bases de rap.

Inscripcions

Per poder assistir a aquest esdeveniment cal reservar l'entrada en línia, en www.omegawg.com. Igualment la inscripció es pot fer en Punt d'Informació Juvenil de l'Ajuntament de Bétera situat a Casa Nebot (Carrer Estació, 5).

En el cas dels menors de 18 anys necessitaran portar signada l'Autorització Parental, que s'adjunta en el correu que arriba en fer la inscripció via on line. Aquesta autorització, sense la qual els menors d'edat no podran accedir al recinte, també podrà recollir-se en els punts d'inscripció físics.

OBLIGATÒRIA l'AUTORITZACIÓ materna/paterna per a la participació de MENORS D'EDAT ⚠

Quan s’emplene la inscripció, la plataforma generarà una entrada amb codi QR que cal imprimir. En el cas de menors d'edat, hauran a més imprimir la fitxa d'autorització dels pares, mares o tutor/a legal, i aquesta haurà de presentar-se obligatòriament el dia de l'esdeveniment, degudament emplenada i signada, perquè els i les joves menors d'edat puguen accedir a les instal·lacions.